पुलिस टीम पर हमला 3 सब इंस्पेक्टर और 4 सिपाही शहीद - PAG PAG MEDIA
पुलिस टीम पर हमला 3 सब इंस्पेक्टर और 4 सिपाही शहीद
July 3, 2020 • DESK • NATIONAL
भारत में सबसे खतरनाक कोरोनावायरस 18 हजार से ज्यादा लोगों को मौत की नींद सुला चुका था। महाराष्ट्र में एक दिन में रेकॉर्ड 6,330 कोरोना के मामले सामने आए और 125 लोगों की मौत हो गई।
देश में कोरोना संक्रमितों का आंकड़ा 6 लाख 27 हजार को पार कर गया।
-देश में अब तक 17,860 लोगों की मौत
-भारत में 3,60,378 मरीज स्वस्थ हुए
-पूरी दुनिया में 1,83,4,211 लोग संक्रमित
-दुनियाभर में 5,19,592 लोगों की मौत
-विश्वभर में 60,54,008 मरीज स्वस्थ
देश में कोविड-19 के बिना लक्षण वाले मरीजों की संख्या बढ़ने के बीच केन्द्रीय स्वास्थ्य मंत्रालय ने गुरुवार को घर में क्वारंटाइन में रहने के संशोधित दिशानिर्देश जारी किए। संशोधित दिशानिर्देशों में कहा गया है कि हालांकि कम प्रतिरोधक क्षमता वाले मरीज (जैसे एचआईवी, प्रतिरोपण कराने वाले, कैंसर का इलाज कराने वाले) घर में अलग रहने के लिए पात्र नहीं हैं। इसके अलावा, 60 वर्ष से अधिक आयु के बुजुर्ग रोगियों और अन्य बीमारियों जैसे कि उच्च रक्तचाप, मधुमेह, हृदय रोग, फेफड़े / यकृत / गुर्दे की पुरानी बीमारी से पीड़ित लोगों को चिकित्सक के उचित परामर्श के बाद ही घर में पृथकवास में रहने की अनुमति दी जाएगी। दिशा-निर्देशों के अनुसार, घर में पृथक-वास में रह रहे मरीजों को लक्षण दिखने के 10 दिनों के बाद और तीन दिन तक बुखार न आने पर पृथक-वास की अवधि से मुक्त माना जाएगा।
उत्तरप्रदेश के कानपुर में थाना चौबेपुर के अंतर्गत देर रात हिस्ट्रीशीटर बदमाश विकास दुबे को पकड़ने गई पुलिस टीम पर बदमाशों ने हमला कर दिया। गोलीबारी में सीओ बिल्हौर समेत 3 सब इंस्पेक्टर और 4 सिपाही शहीद हो गए, वहीं 6 से अधिक पुलिसकर्मी घायल हुए हैं। घायल पुलिसकर्मियों को कानपुर नगर के रीजेंसी अस्पताल में भर्ती कराया गया है। इनमें से 1 पुलिसकर्मी की हालत गंभीर बनी हुई है। मुठभेड़ के दौरान पुलिसकर्मियों के गोली लगने की सूचना मिलते ही एडीजी जोन, आईजी रेंज, डीएम, एसएसपी समेत आलाधिकारियों व सर्कल थानों के फोर्स के अलावा अन्य थाने की पुलिस भी मौके पर पहुंच गए हैं। जानकारी के मुताबिक गुरुवार देर रात सीओ बिल्हौर देवेंद्र मिश्रा के नेतृत्व में बिठूर, चौबेपुर, शिवराजपुर थानों की संयुक्त पुलिस टीमें अपराधी विकास दुबे को पकड़ने के लिए उसके गांव विकरु पहुंची और घेराबंदी करते हुए बदमाश की गिरफ्तारी के लिए जाल बिछाया। इस बीच पुलिस के गांव में आने की भनक अपराधियों को लग गई। गांव के अंदर पुलिस की घेराबंदी की भनक लगते ही बदमाश के साथियों ने छतों से ही पुलिस टीमों पर गोलीबारी शुरू दी। पुलिसकर्मी जब तक कुछ समझ पाते, तब तक बदमाशों की तरफ से चलाई जा रहीं गोलियों का शिकार हो गए। साथी पुलिसकर्मी जान जोखिम में डालकर बदमाशों की फायरिंग के बीच से अपने घायल साथियों को निकालकर पास के अस्पताल पहुंचे, जहां से उन्हें रीजेंसी ले जाया गया और सभी का उपचार शुरू हुआ।बदमाशों की फायरिंग में सीओ बिल्हौर देवेंद्र मिश्रा समेत 3 सब इंस्पेक्टर और 4 सिपाही शहीद हो गए और बिठूर थानाध्यक्ष कौशलेंद्र प्रताप सिंह, कांस्टेबल अजय सिंह सेंगर, सिपाही अजय कश्यप, शिव मूरत निषाद थाना चौबेपुर, होमगार्ड जयराम पटेल, एसआई सुधाकर पांडे, एसआई विकास बाबू को कानपुर के अस्पताल में भर्ती कराया गया है। घटना की जानकारी होते ही एडीजी जोन, आईजी रेंज मोहित अग्रवाल, वरिष्ठ पुलिस अधीक्षक दिनेश कुमार पी, पुलिस अधीक्षक पश्चिम डॉ. अनिल कुमार सहित कई थानों के फोर्स मौके पर पहुंच गए। शहीद हुए पुलिसकर्मियों के नाम -1. देवेंद्र कुमार मिश्रा, सीओ बिल्हौर 2. महेश यादव, एसओ शिवराजपुर 3. अनूप कुमार, चौकी इंचार्ज मंधना 4. नेबूलाल, सब इंस्पेक्टर शिवराजपुर 5. सुल्तान सिंह, कांस्टेबल थाना चौबेपुर 6. राहुल, कांस्टेबल बिठूर 7. जितेंद्र, कांस्टेबल बिठूर 8. बबलू, कांस्टेबल बिठूर।
भारत और चीन के बीच चल रही तनानती के बीच आज सीडीएस जनरल बिपिन रावत आज लेह का दौरा करेंगे और नॉर्दन आर्मी कमांड तथा 14 कॉर्प्स के अधिकारियों के साथ मिलकर ताजा सुरक्षा स्थिति का जायजा लेंगे। वहीं केंद्र की नीतियों के खिलाफ आज 10 केंद्रीय ट्रेड यूनियनों ने देशव्यापी विरोध प्रदर्शन करने की घोषणा की हैो। देश में कोरोना के मामले लगातार बढ़ रहे हैं .
आज आषाढ़ माह शुक्ल पक्ष की त्रयोदशी है जो कि सायंकाल 01 बजकर 15 मिनट तक रहेगी। इसके बाद चतुर्दशी लग जाएगी। आज शुक्रवार है।आज चन्द्रमा मंगल प्रधान वृश्चिक राशि में है। ज्येष्ठा नक्षत्र है।
लालू प्रसाद के बड़े बेटे तेजप्रताप यादव की पत्नी ऐश्वर्या राय की चचेरी बहन करिश्मा राय ने राजद का दामन थाम लिया है। गौरतलब है कि तेजप्रताप यादव और पूर्व मुख्यमंत्री दारोगा राय की पोती ऐश्वर्या का मई, 2018 विवाह हुआथा। लेकिन छह महीने बाद ही यादव ने तलाक की अर्जी दे दी।
आईआईटी-गुवाहाटी के एक सहायक प्रोफेसर के साथ मिलकर आईआईटी-कानपुर के एक पूर्व छात्र ने एक डिओडरेंट-कम-सैनिटाइजर तैयार किया है। ये न केवल कोरोनावायरस के खतरे को लगभग 7 से 10 घंटे तक दूर रखता है बल्कि खुशबू भी देता है।
दिल्‍ली-एनसीआर में कोरोना कंट्रोल पर एक्‍शन में गृह मंत्री अमित शाह, तीन राज्‍यों के सीएम के साथ महामंथन
दिल्ली के पर्यावरण मंत्री गोपाल राय ने बृहस्पतिवार को बताया कि राष्ट्रीय राजधानी में प्रदूषण कम करने के लिए शहर की सरकार 17 दिन का वृक्षारोपण कार्यक्रम 10 जुलाई से शुरू कर रही है।
बिहार में भारी वर्षा और आकाशीय बिजली गिरने की घटनाओं से एक बार फिर बड़ी तबाही हुई है। यहां गुरुवार को भारी बारिश व वज्रपात की घटनाओं में 22 लोगों की जान चली गई, जबकि कई अन्‍य घायल हो गए।
ट्रांसजेंडर लोगों का केंद्रीय अर्द्धसैन्य बलों में लड़ाकू सैनिक के तौर पर नेतृत्व करने का सपना जल्द पूरा हो सकता है। सरकार आंतरिक सुरक्षा की विभिन्न ड्यूटी के लिए देश में तैनात किए जाने वाले इन बलों में अधिकारियों के तौर पर भर्ती के लिए उन्हें यूपीएससी की वार्षिक परीक्षा में बैठने की अनुमति देने पर विचार कर रही है।
मध्य प्रदेश में कोरोना संकट के बीच गुरुवार को मुख्‍यमंत्री शिवराज सिंह चौहान की अगुवाई वाली बीजेपी सरकार का कैबिनेट विस्‍तार हुआ, जिसमें यशोधरा राजे सिंधिया सहित 28 नए मंत्रियों को शपथ दिलाई गई।
चीन के साथ वास्‍तविक नियंत्रण रेखा (LAC) पर तनाव के बीच देश के रक्षा अधिग्रहण परिषद (DAC) ने कई लड़ाकू विमानों की खरीद के प्रस्‍ताव की मंजूरी दे दी। डीएसी ने 12 एसयू-30 एमकेआई और 21 मिग-29 लड़ाकू विमानों की खरीद को मंजूरी दे दी।
पाकिस्तान सेना ने गुरुवार को "झूठी और गैर जिम्मेदाराना" मीडिया रिपोर्टों को खारिज कर दिया कि वह एलओसी पर चीनी तैनाती से मेल खाने के लिए पीओके और गिलगित-बाल्टिस्तान में एलओसी पर लगभग 20,000 अतिरिक्त सैनिकों को तैनात कर रहा है।
बीसीसीआई के पूर्व अध्यक्ष एन श्रीनिवासन ने शशांक मनोहर के आईसीसी अध्यक्ष पद से हटते ही करारा हमला किया है। श्रीनिवासन का मानना है कि उनका रुख भारत विरोधी था।
भारतीय रेलवे 109 रूटों पर 151 प्राइवेट यात्री ट्रेन शुरू करने जा रहा है। यह ट्रेन 160 किलो मीटर प्रति घंटे की रफ्तार से दौड़ेगी। इसमें यात्रियों को बेहतरीन सुविधाएं मिलेंगी।
अमेरिका में डेमोक्रेटिक पार्टी के राष्ट्रपति पद के उम्मीदवार जो बिडेन ने कहा है कि यदि वह नवंबर में राष्ट्रपति चुनाव जीतते हैं, तो वह भारतीय आईटी पेशेवरों के बीच सबसे अधिक लोकप्रिय एच-1बी वीजा पर लागू अस्थायी निलंबन को खत्म कर देंगे। रिपब्लिकन पार्टी की नेता निकी हेली ने चीनी ऐप पर प्रतिबंध लगाने के भारत सरकार के फैसले का स्वागत किया है। उन्होंने कहा कि भारत ने दिखाया कि वह चीन के आगे झकने वाला नहीं है।
कोरोना वायरस महामारी के कारण लोगों को भीड़भाड़ वाले पब्लिक ट्रांसपोर्टेशन से बचने के लिए पर्सनल वाहन खरीदने के बारे में सोचने पर मजबूर होना पड़ा है।
कोरोना वायरस ने देश और दुनिया में बहुत कुछ बदल दिया है। भारतीय रेलवे भी इससे अछूता नहीं है। भारतीय रेलवे ने गुरुवार को कहा कि भारतीय रेल के इतिहास में पहली बार ऐसा हुआ है कि ट्रेनों ने 100% पंचुअलिटी हासिल की है।
भारत सरकार ने हाल ही में चीन के 59 ऐप्स को बैन कर दिया है। अब चीन के सरकारी अखबार ने खुद स्वीकार किया है कि इससे चीन को लगभग 45 हजार करोड़ का नुकसान होगा।
खाद्य मंत्री राम विलास पासवान ने कहा कि प्रधानमंत्री गरीब कल्याण अन्न योजना के तहत मुफ्त राशन वितरण में वितरण में कुछ राज्य पीछे हैं जबकि खाद्यान्न की कमी नहीं है।
तमिलनाडु में पी जयराज एवं बेनिक्स की पुलिस हिरासत में हुई मौत के बाद राज्य की पुलिस सक्रिय हो गई। मामले में अभी तक 5 पुलिसकर्मी गिरफ्तार हो चुके हैं।
Sushant case: Cops to record Sanjay Leela Bhansali's statement
India needs Rs 50-60 lakh crore foreign investments to bolster economy: Nitin Gadkari